109. ΑΠΟΦΑΣΙΣ ΥΠΟΥΡΓΩΝ ΠΑΙΔΕΙΑΣ ΚΑΙ ΑΝΑΠΛΗΡΩΤΟΥ ΠΡΟΕΔΡΙΑΣ ΄Αριθ.113894 της 21 Αυγ./10 Σεπτ.1970 (ΦΕΚ Β΄ 632) Περί καθορισμού διαδικασίας επιλογής προσλαμβανομένου προσωπικού εις θέσιες επί συμβάσει ιδιωτικού δικαίου παρά Ν.Π.Δ.Δ. αρμοδιότητος Υπουργείου Εθνικής Παιδείας και Θρησκευμάτων. ΄Εχοντες υπ΄όψιν: 1)Τάς διατάξεις του άρθρ.2 του Ν.Δ.385/1969 «περί προσλήσεως προσωπικού επί σχέσει ιδιωτικού δικαίου εις Δημοσίας υπηρεσίας και Ν.Π.Δ.Δ.» , 2)την υπ’ αριθ.23675/10-7-70 (ΦΕΚ Β΄ 477/11-7-70) απόφασιν του Πρωθυπουργού ως Υπουργού Προεδρίας Κυβερνήσεως και 3)την υπ’ αριθ.121/1970 γνωμοδότησιν του Α.Σ.Δ. Υ ., αποφασίζομεν: Καθορίζομεν, ως ακολούθως, την διαδικασίαν επιλογής του προσλαμβανομένου προσωπικού εις θέσεις επί συμβάσει ιδιωτικού δικαίου παρά Ν.Π.Δ.Δ. αρμοδιότητος του Υπουργείου Εθνικής Παιδείας και Θρησκευμάτων, εξαιρέσει των διοριζομένων εις Ν.Π.Δ.Δ., της Εκκλησίας της Ελλάδος και της εν Κρήτη Ορθοδόξου Εκκλησίας ως και των διοριζομένων εις τα εν Ελλάδι Ισραηλιτικά Ν.Π.Δ.Δ. δι΄ους θα ισχύωσιν αι ειδικαί περί τούτων διατάξεις. Α΄. ΄Οργανον προσλήψεως Η πρόσληψις του πάσης κατηγορίας προσωπικού επί συμβάσει ιδιωτικού δικαίου, ενεργείται δι΄ αποφάσεως του αρμοδίου οργάνου του Ν.Π.Δ.Δ. εγκρινομένης υπό του Υπουργού Εθνικής Παιδείας και Θρησκευμάτων ή του κατ΄ εξουσιοδότησιν τούτου οργάνου. Β΄. Δημοσίευσις προκηρύξεως 1.Της προσλήψεως προηγείται η έκδοσις προκηρύξεως των προς πλήρωσιν θέσεων. 2.Περίληψις της προκηρύξεως τοιχοκολλάται εις το κατάστημα του οικείου Ν.Π.Δ.Δ. και προκειμένου μεν περί θέσεων εν τη περιφερεία τέως Διοικήσεως Πρωτευούσης δις εις μίαν εκ των μάλλον κυκλοφορουσών καθημερινών εφημερίδων των Αθηνών, προκειμένου δε περί θέσεων εκτός της εν λόγω περιφερείας άπαξ, εις μίαν ημερησίαν εφημερίδα των Αθηνών εκ των μάλλον κυκλοφορουσών και άπαξ εις μίαν εφημερίδα της πρωτευούσης του Νομού, εφ΄ όσον εκδίδεται τοιαύτη, ή ετέρας γειτονικής πόλεως, εις ην περίπτωσιν δεν εκδίδεται. 3.Δια της προκηρύξεως προσδιορίζονται κατ’ ειδικότητα αι προς πλήρωσιν θέσεις και καλούνται οι ενδιαφερόμενοι, όπως εντός προθεσμίας 15 το πολύ ημερών από της τελευταίας δημοσιεύσεως υποβάλουν εις την αρμοδίαν δια την πρόσληψιν αρχήν, α)  σχετικήν αίτησιν, β)πιστοποιητικόν σπουδών, γ) όπου απαιτείται προϋπηρεσία ή εμπειρία, βεβαίωσιν περί τούτων, δ)υπεύθυνον δήλωσιν, δι΄ης να δηλούται η χρονολογία γεννήσεώς των και τα υπό του άρθρ.1 (παρ.10) του υπ’ αριθ.660/65 Β.Δ/τος, οριζόμενα. Γ΄. ΄Οργανον επιλογής 1.Ο έλεγχος των τυπικών και ουσιαστικών προσόντων των υποψηφίων και η επιλογή των μεταξύ αυτών καταλληλοτέρων ενεργείται υπό τριμελούς επιτροπής εξ ανωτέρων δημοσίων υπαλλήλων, ή υπαλλήλων Ν.Π.Δ.Δ. εξ ων απαραίτητος εις κατάλληλος να κρίνη αναλόγως της ειδικότητος των προς πλήρωσιν θέσεων. 2.Η Επιτροπή συγκροτείται δια πράξεως του Διοικητικού Συμβουλίου του Ν.Π.Δ.Δ. των εκ των μελών αυτής δημοσίων πολιτικών υπαλλήλων οριζομένων υπό του Γενικού Γραμματέως του Υπουγείου επί Ν.Π.Δ.Δ. εδρευόντων εν τη περιοχή της τέως Διοικήσεως Πρωτευούσης και υπό του Νομάρχου επί Ν.Π.Δ.Δ εδρευόντων εν τη επαρχία. Δια της αυτής αποφάσεως ορίζεται και ο Γραμματεύς της Επιτροπής. Δ΄. Πρακτική Δοκιμασία 1.Της επιλογής των καταλληλοτέρων υποψηφίων, εις οιανδήποτε θέσιν προηγείται πρακτική δοκιμασία, ενεργουμένη κατά το προσφορώτερον, κατά την κρίσιν της Επιτροπής, τρόπον αναλόγως της ειδικότητος των προσλαμβανομένων. 2.Οσάκις, εκ της φύσεως της απασχολήσεως των προσληφθησομένων παρίσταται ανάγκη, δύναται η Επιτροπή επιλογής να καλή ειδικόν εξεταστήν δημόσιον υπάλληλον ή υπάλληλον Ν.Π.Δ.Δ. Ε΄. Δικαίωμα προτιμήσεως Αι κείμεναι ευεργετικαί διατάξεις υπέρ ωρισμένων κατηγοριών προσώπων, ισχύουν επί ίσοις όροις και προκειμένου περί πληρώσεως των περί ων πρόκειται θέσεων. ΣΤ΄. Πίναξ Επιλογής 1.Η Επιτροπή επιλογής, μετ΄ εκτίμησιν των προσόντων των υποψηφίων, καταρτίζει πίνακα, μέχρι του τριπλασίου αριθμού των προς πλήρωσιν θέσεων κατ΄ αξιολογικήν σειράν. Ο πίναξ ούτος δημοσιεύεται αυθημερόν εις το κατάστημα του οικείου Ν.Π.Δ.Δ. και ισχύει επί εν έτος, η δε πρόσληψις ενεργείται κατά την εν αυτώ σειράν. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 25) Σελ. 25(α) Τεύχος 604-Σελ.21 Κεντρική Υπηρεσία 32.Α.α.109 